Anakreon-utánzatok - A kupa
Vedd ez ezüst tömböcskét, fürge ötvös,
de ebből harci szobrot mégse tördöss,
inkább hasas és öblös serleget,
hol a tüzes bor lázasan pezseg.
S falára a Pleádokat ne vésd:
legyen rajt a vidám menád-tömeg,
metszd rája az aranyló fürtöket,
a gömbölyű hordót, a víg szedést,
hol a szedők a pénzelő lakosnak
bíbor lábakkal fürtöket taposnak,
hogy rajzaiddal Évoét elénk hozd
s lássuk vig Aphroditét, édes Éroszt,
s égjünk a sok tüzes szívű szüzér,
kiket díszít a verbénás füzér.
 
Versek